48ωρη άδεια από το συμβούλιο των φυλακών έλαβε ο «εγκέφαλος» της τρομοκρατικής οργάνωσης, 17 Νοέμβρη, Δημήτρης Κουφοντίνας, ο οποίος βγήκε νωρίτερα το πρωί από τις φυλακές Κορυδαλλού.

Εκεί, ανάμεσα σε μία ομάδα νεαρών που τον υποδέχθηκαν με συνθήματα, βρέθηκε και ο Γιώργος Βούτσης, γιός του προέδρου της Βουλής, Νίκου Βούτση.

Ο Γιώργος Βούτσης, μάλιστα, φαίνεται πως είχε έναν σύντομο διάλογο με τον Δημήτρη Κουφοντίνα λίγο πριν αποχωρίσει από την πύλη των φυλακών Κορυδαλλού.

Το ηγετικό στέλεχος της 17 Νοέμβρη, πήρε 48ωρη άδεια με περιοριστικούς όρους να εμφανίζεται δύο φορές την ημέρα στο αστυνομικό τμήμα της περιοχής όπου θα διαμείνει στον Βαρνάβα Αττικής.